rejauldu/bengali-wikipedia huggingface dataset:
হরপ্পা জাদুঘর একটি প্রত্নতত্ত্ব জাদুঘর, যা পাকিস্তানের পাঞ্জাব প্রদেশের হরপ্পা শহরে অবস্থিত। এটি হরপ্পা রেলওয়ে স্টেশন থেকে প্রায় ৭ কিলোমিটার দূরে, এবং সাহিওয়াল থেকে প্রায়  পশ্চিমে অবস্থিত।  এই জাদুঘরটি ১৯২৬ সালে একটি ছোট সাইট জাদুঘর হিসাবে প্রতিষ্ঠিত হয়। পরে ১৯৬৭ সালে এটি তার বর্তমান ভবনে স্থানান্তরিত হয়, যা পাকিস্তান সরকার দ্বারা নির্মিত।   ইতিহাস    সিন্ধু সভ্যতা   সিন্ধু সভ্যতা একটি ব্রোঞ্জ যুগের সভ্যতা ছিল, যা ৩৩০০ খ্রিস্টপূর্ব থেকে ১৩০০ খ্রিস্টপূর্বাব্দ পর্যন্ত স্থায়ী ছিল। এই সভ্যতা সিন্ধু নদ এবং এর উপনদী বিতস্তা, চন্দ্রভাগা, ইরাবতী, শতদ্রু এবং বিপাশা দ্বারা সিঞ্চিত এলাকাগুলিতে বিস্তৃত ছিল। এ পর্যন্ত এর চার শতাধিক স্থানের সন্ধান পাওয়া গেছে। এর প্রধান নগর কেন্দ্র ছিল হরপ্পা এবং মহেঞ্জোদাড়ো। এটি হাষরপ্পার নাম অনুসারে হারপ্পা সভ্যতা নামেও পরিচিত, কারণ হারপ্পা ছিল এর প্রতিনিধিত্বকারী স্থান।   প্রাথমিক আবিষ্কার   প্রাচীন মাউন্ড বা ঢিবিগুলি প্রথম ১৮২৬ সালে চার্লস ম্যাসন দ্বারা পরিদর্শিত হয়। তিনি এই স্থানগুলো সম্পর্কে তার বই ন্যারিটিভ অফ ভ্যারিওস জার্নিস ইন বালুচিস্তান, আফগানিস্তান এন্ড দ্য পাঞ্জাব-এ বিস্তারিত বর্ণনা দিয়েছিলেন। এরপর আলেকজান্ডার বার্নস ১৮৩১ সালে এই স্থান পরিদর্শন করেন। আলেকজান্ডার কানিংহাম, যিনি ১৮৬১ সালে ভারতীয় পুরাতত্ত্ব সর্বেক্ষণের প্রতিষ্ঠাতা এবং মহাপরিচালক হয়েছিলেন, ১৮৫৩ এবং ১৮৫৬ সালে এই স্থান দু'বার পরিদর্শন করেন। তিনি পুরো এলাকাটির পরিধি প্রায় ৩ কিলোমিটার (সংলগ্ন ক্ষেত্রসমূহ ধরলে ৫ কিলোমিটার) বলে অনুমান করেছিলেন। তিনি লক্ষ্য করেন যে কিছু মাউন্ড খনন করা হয়েছে এবং সেখানকার ইটগুলো লাহোর–মুলতান রেলপথ নির্মাণে ব্যবহৃত হচ্ছে।   প্রথম খননকাজ   ২০ শতকের শুরুর দিকে ভারতীয় পুরাতত্ত্ব সর্বেক্ষণ আনুষ্ঠানিকভাবে প্রত্নতাত্ত্বিকদের এই স্থান (এবং মোহেঞ্জোদারো স্থান) অনুসন্ধানের জন্য পাঠায়। দয়া রাম সাহনি ১৯২১ থেকে ১৯২৫ সাল পর্যন্ত এই স্থানে প্রথম খননকাজ পরিচালনা করেন। এরপর ১৯২৬ থেকে ১৯৩৪ সালের মধ্যে মাধো সরূপ ভাটস এর তত্ত্বাবধানে আরেক দফা খননকাজ হয়। ১৯৩৭ সালে কে. এ. নীলকান্ত শাস্ত্রী আরেকটি খনন অভিযান পরিচালনা করেন। ১৯৪৪ থেকে ১৯৪৬ সালের মধ্যে মর্টিমার হুইলার এই স্থানে ট্রেঞ্চ স্থাপন করে খননকাজ চালান।   স্বাধীনতার পর   থাম্ব|উদ্বোধনী অনুষ্ঠানের একটি স্মারক ফলক  ভারত বিভাজনের পর, প্রত্নতত্ত্ববিদ মোহাম্মদ রফিক মোগল ১৯৬৬ সালে হরপ্পায় খনন কার্য পরিচালনা করেন, যা এর সম্পর্কে আরও তথ্য উন্মোচনে সহায়তা করে। ১৯৬৭ সালের ২৬ মার্চ, জাদুঘরটি বর্তমান ভবনে স্থানান্তরিত হয় এবং এটি শিক্ষা, স্বাস্থ্য, শ্রম ও সামাজিক কল্যাণ মন্ত্রী কাজী আনোয়ারুল হক কর্তৃক উদ্বোধন করা হয়। ১৯৮৬ থেকে ২০০১ সাল পর্যন্ত, আমেরিকান প্রত্নতাত্ত্বিক মিশন হরপ্পা প্রত্নতাত্ত্বিক গবেষণা প্রকল্প পরিচালনা করে। এই প্রকল্পটি পাকিস্তান সরকারের প্রত্নতত্ত্ব ও জাদুঘর বিভাগ-এর সহযোগিতায় সম্পন্ন হয়। এতে জর্জ এফ. ডেলস সহ-পরিচালক হিসেবে দায়িত্ব পালন করেন।   সংগ্রহ   জাদুঘরটিতে দুটি গ্যালারি রয়েছে, যেখানে বিভিন্ন নিদর্শন প্রদর্শিত হয়। এগুলো সিন্ধু উপত্যকা সভ্যতার শিল্প, হস্তশিল্প এবং প্রযুক্তির বিকাশ ও উন্নয়নের গল্প তুলে ধরে। বর্তমানে সেখানে ত্রিশটি প্রদর্শনী কেস রয়েছে। প্রদর্শিত কিছু বস্তুর মধ্যে রয়েছে তামা ও ব্রোঞ্জ দিয়ে তৈরি জিনিসপত্র, টেরাকোটার মূর্তি, খেলনা, কঙ্কাল এবং হাতির দাঁত, শাঁখ ও মাটির তৈরি দৈনন্দিন ব্যবহার্য সামগ্রী।   তথ্যসূত্র   বিষয়শ্রেণী:১৯২৬-এ ব্রিটিশ ভারতে প্রতিষ্ঠিত বিষয়শ্রেণী:১৯২৬-এ প্রতিষ্ঠিত জাদুঘর বিষয়শ্রেণী:পাকিস্তানের পাঞ্জাবের জাদুঘর বিষয়শ্রেণী:হরপ্পা
thumb|ত্রিপুরার আটটি জেলা খোয়াই জেলা () হচ্ছে উত্তর-পূর্ব ভারতের ত্রিপুরা রাজ্যের একটি প্রশাসনিক জেলা। এই জেলা ২০১২ সালের জানুয়ারিতে যখন ত্রিপুরায় নতুন চারটি জেলা বাড়ানো হয় তখন গঠিত হয়। খোয়াই হচ্ছে এই জেলার সদরদপ্তর।  জনসংখ্যা  ইতিহাস  ভূগোল খোয়াই জেলার আয়তন ১৩৭৭.২৮ বর্গকিলোমিটার।  বিভাগসমূহ  উদ্ভিদ ও প্রাণী খোয়াই জেলায় বনভূমির পরিমাণ ৬৯৬৩৭ হেক্টর।  তথ্যসূত্র   বহিঃসংযোগ   বিষয়শ্রেণী:ত্রিপুরার জেলা বিষয়শ্রেণী:খোয়াই জেলা
... যে লিনাক্স কার্নেল ১৯৯১ সালে লিনাস টরভল্ডস দ্বারা শুরু হয়েছিল?  ... রিচার্ড স্টলম্যান ১৯৮৪ সালে বৃহত্তর লিনাক্স সিস্টেম শুরু করেছিলেন?  ... যে একশ এর বেশি লিনাক্স ডিস্ট্রিবিউশন আছে?  ... যে লিনাক্স কার্নেল একটি মনোলিথিক কার্নেল?  ... যে লিনাক্স কার্নেল মিনিক্স দ্বারা অনুপ্রাণিত হয়েছিল?  ... যে বৃহত্তর লিনাক্স সিস্টেম ইউনিক্স দ্বারা অনুপ্রাণিত হয়েছিল?  ... যে লিনাক্স ১৫ টিরও বেশি হার্ডওয়্যার স্থাপত্য সমর্থন করে?  ... যে লিনাক্স কার্নেল সি প্রোগ্রামিং ভাষায় লেখা হয়?  ... যে লিনাক্স কার্নেল জিপিএল স.২ অধীনে লাইসেন্সপ্রাপ্ত?  ... যে লিনাক্স কার্নেল ১:১ থ্রেড মডেল ব্যবহার করে?  ... যে লিনাক্স কার্নেল উন্নয়ন গিটের মাধ্যমে পরিচালিত হয়, যা সেই উদ্দেশ্যে তৈরি করা হয়েছিল?  ... যে লিনাক্স কার্নেলের প্রায় অর্ধেক ডিভাইস ড্রাইভার কোড?
দিব্য হিমাচল হিমাচল প্রদেশের একটি হিন্দি সংবাদপত্র, যার প্রচলন হিমাচল প্রদেশ, পাঞ্জাব, হরিয়ানা, উত্তরাঞ্চল এবং চণ্ডীগড়ে রয়েছে। পত্রিকাটি ১৯৯৭ সালের ২৯ ডিসেম্বর চালু হয়েছিল এবং এখন এর ধর্মশালা, সিমলা, চণ্ডীগড় ও পাঞ্জাব নামে চারটি সংস্করণ রয়েছে।  দিব্য হিমাচল গ্রুপের নেতৃত্বে আছেন ভানু ধামিজা, যিনি অ্যামাজন বেস্টসেলার এবং বহুল আলোচিত, হার্পার কলিন্স প্রকাশনীর বই হোয়াই ইন্ডিয়া নিডস প্রেসিডেন্সিয়াল সিস্টেম। তিনি এই গ্রুপের প্রতিষ্ঠাতা ও চেয়ারম্যান, যা আসলে হিমাচল প্রদেশের বৃহত্তম প্রকাশনা সংস্থা।  অনিল সনি এই গ্রুপের প্রধান সম্পাদক। তিনি দিব্য হিমাচলের প্রিমিয়ার ইভেন্টস এর পরিচালকও। এর আগে তিনি লোকমত ও জন সন্দেশসহ দেশের বেশ কয়েকটি বড় প্রকাশনা সংস্থার সাথে কাজ করেছেন।  দিব্য হিমাচল মিডিয়া গ্রুপ উত্তর ভারতের হিমাচল প্রদেশের জন্য সংবাদপত্র প্রকাশ করে। এর প্রধান হিন্দি দৈনিক, দিব্যা হিমাচল রাজ্যের 'সবচেয়ে বিশ্বাসযোগ্য' সংবাদপত্র। হিমাচল দিস উইক রাজ্যের একমাত্র ইংরেজি সাপ্তাহিক। গ্রুপটি ১৯৯৭ সালে কার্যক্রম শুরু করেছিল এবং এখন হিমাচলের বৃহত্তম মিডিয়া গ্রুপ।   তথ্যসূত্র    বহিঃসংযোগ    দিব্য হিমাচল ওয়েবসাইট  বিষয়শ্রেণী:হিন্দি ভাষার সংবাদপত্র বিষয়শ্রেণী:ভারতের দৈনিক সংবাদপত্র বিষয়শ্রেণী:১৯৯৭-এ হিমাচল প্রদেশে প্রতিষ্ঠিত
বাহরাইচ লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর বাহরাইচ শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল  হিন্দি।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৫ টি  বিধানসভা কেন্দ্র নিয়ে গঠিত। এগুলি হল-   বলহা বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।  নানপাড়া বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।    মাতেরা বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  মহাসি বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  বাহরাইচ বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী উপজাতিদের জন্য সংরক্ষিত নয়।  বাহরাইচ লোকসভা কেন্দ্র বিজয়ী বর্তমান ও প্রাক্তন এমপিদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী অক্ষয়বর লাল গৌড়।http://www.elections.in/uttar-pradesh/parliamentary-constituencies/bahraich.html?utm_source=from_pctrack   আরও দেখুন   উত্তর প্রদেশের লোকসভা কেন্দ্রের তালিকা  তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:উত্তরপ্রদেশের লোকসভা কেন্দ্র
{{safesubst:#ifexist: {{safesubst:FULLPAGENAME}} | {{safesubst:#ifeq:     | no   |   | {{safesubst:#if:  | ==== | ==: পাতাটি দ্রুত অপসারণ করা হয়েছে== }}   }} | {{safesubst:#if:   | {{safesubst:#ifeq:       | no     |     | {{safesubst:#if:  | ==== | ==: পাতাটি দ্রুত অপসারণ করা হয়েছে== }}     }}   | {{safesubst:first article     |namespace=     |header=     |target=     |nothanks=     }}  {{safesubst:#if:  | ==== | ==: পাতাটি দ্রুত অপসারণ করা হয়েছে== }}   }} }} {{safesubst:#if:|48px|left|alt=|link=|48px|left|alt=|link=}} {{safesubst:#ifeq:{{safesubst:lc:}}|yes||}}    {{safesubst:#if:||অনুগ্রহ করে এই উদ্বেগের সমাধান না হওয়া পর্যন্ত পাতাটি পুনরায় তৈরি করবেন না, তবে উইকিপিডিয়ার নীতি এবং নির্দেশিকা অনুসারে তথ্য যোগ করতে দ্বিধা করবেন না। যদি আপনি মনে করেন যে, এই পাতাটি অপসারণ করা উচিত হয়নি, {{safesubst:#ifeq: {{safesubst:lc:}}|no|তাহলে আপনি|অথবা আপনি যদি ভবিষ্যত সূত্র বা উন্নতির স্বার্থে মুছে ফেলা পাতাটি পুনরুদ্ধার করতে চান, তাহলে আপনি}} |অপসারণকারী প্রশাসকের}} সাথে যোগাযোগ করতে পারেন{{safesubst:#ifeq: {{safesubst:lc:}}|no|, অথবা ইতোমধ্যে যদি তা করে থাকেন তবে, উইকিপিডিয়া:অপসারণ পর্যালোচনা পাতায় একটি আলোচনা শুরু করতে পারেন।|{{safesubst:#if:  ||, অথবা ইতোমধ্যে যদি তা করে থাকেন তবে, এখানে একটি অনুরোধ করতে পারেন}}।}}}} {{safesubst:#ifeq: |||এছাড়া }}
ভিক্টোরিয়া মেমোরিয়াল হল বা ভিক্টোরিয়া স্মৃতিসৌধ পশ্চিমবঙ্গের কলকাতায় অবস্থিত রানি ভিক্টোরিয়ার একটি স্মৃতিসৌধ। উল্লেখ্য, ভিক্টোরিয়া ভারতের সম্রাজ্ঞী উপাধির অধিকারী ছিলেন। আগাগোড়া শ্বেত পাথরের তৈরি মহারানি ভিক্টোরিয়ার নামাঙ্কিত এই স্মৃতিসৌধটি বর্তমানে একটি জাতীয় প্রদর্শনীশালা জাদুঘর এবং কলকাতার অন্যতম গুরুত্বপূর্ণ পর্যটন আকর্ষণ।  নকশা বেলফাস্ট সিটি হলের স্থাপত্যশৈলীর আদলে ভিক্টোরিয়া স্মৃতিসৌধের নকশা প্রস্তুত করেন স্যার উইলিয়াম এমারসন।Victoria Memorial প্রথমে তাকে ইতালীয় রেনেসাঁ স্থাপত্যশৈলীতে স্মৃতিসৌধের নকশা প্রস্তুত করতে বলা হলেও, তিনি শুধুমাত্র ইউরোপীয় স্থাপত্যশৈলীর প্রয়োগের বিরোধিতা করেন এবং ইন্দো-সারাসেনিক শৈলীর সঙ্গে মুঘল উপাদান যুক্ত করে মূল সৌধের নকশা প্রস্তুত করেন। ভিনসেন্ট এসচ ছিলেন এই সৌধের অধীক্ষক স্থপতি। সৌধ-সংলগ্ন বাগানটির নকশা প্রস্তুত করেছিলেন লর্ড রেডেসডেল ও স্যার জন প্রেইন। কলকাতার মার্টিন অ্যান্ড কোম্পানি সংস্থার ওপর নির্মাণকার্যের দায়িত্ব অর্পিত হয়েছিল।  অবকাঠামো ভিক্টোরিয়া স্মৃতিসৌধের উত্তর দিকে অবস্থিত কুইন্স ওয়ে, ডান্সিং ফাউন্টেন, তারপর বিস্তীর্ণ ব্রিগেড প্যারেড ময়দান; দক্ষিণে আচার্য জগদীশচন্দ্র বোস রোড এবং তারপর আইপিজিএমইআর এবং এসএসকেএম হাসপাতাল; পূর্বে কলকাতার বিখ্যাত সেন্ট পলস ক্যাথিড্রাল, এম. পি. বিড়লা তারামণ্ডল, অ্যাকাডেমি অফ ফাইন আর্টস, এবং রবীন্দ্রসদন; আর পশ্চিমে কলকাতা রেস কোর্স ময়দান। স্মৃতিসোধ ভবনের উত্তর এবং দক্ষিণ দু-দিকেই বিশাল ফটক। উত্তর ফটক থেকে ভবন পর্যন্ত চওড়া রাস্তার দু-দিকে দুই প্রকাণ্ড জলাধার একাধারে পরিবেশের ভারসাম্য রক্ষা করে এবং সঙ্গে সঙ্গে প্রদর্শনের মনোরম শোভা বর্ধন করে। যে দৃশ্য চাক্ষুষ করে অথবা লেন্সবন্দি করে সব বয়সের প্রেমিকপ্রেমিকাই রীতিমতো নস্টালজিক হয়ে যায়! সুরম্য উদ্যান পরিবেষ্টিত বড়ো বড়ো গাছের কাণ্ডের খোপে খোপে অসংখ্য নবীন প্রেমীযুগলের অবস্থানে গোধূলিতে মৌনমুখরতার আবেশ পাওয়া যায় আজো! শ্বেতপাথরে নির্মিত সুবৃহৎ ভিক্টোরিয়া স্মৃতিসৌধের নির্মাণকার্য শুরু হয় ১৯০৬ খ্রিষ্টাব্দে। সৌধটির উদ্বোধন হয় ১৯২১ খ্রিষ্টাব্দে। সৌধের সর্বোচ্চ গম্বুজে বিউগল-ধারিণী বিজয়দূতীর একটি কালো ব্রোঞ্জমূর্তি রয়েছে। বায়ুপ্রবাহ শক্তিশালী হলে বল-বিয়ারিং যুক্ত একটি পাদপীঠের উপর স্থাপিত মূর্তিটি হাওয়ামোরগের কাজ করে। আই আই ই এস টি-প্রাক্তনী এ সি মিত্র ভিক্টোরিয়ার নির্মাণপ্রকল্পের কার্যনির্বাহী বাস্তুকার। এক উচ্চ পর্যায়ের পরিবেশ বিজ্ঞানীমহলের অভিমত হল, কলকাতার দূষণের ফলে ভিক্টোরিয়া স্মৃতিসৌধের সাদা পাথরে মলিনতার ছোঁয়া লাগছে। এই দূষণ থেকে শতাব্দীপ্রাচীন সৌধকে রক্ষা করাটা খুবই জরুরি; কেননা, ভিক্টোরিয়া স্মৃতিসৌধ কলকাতার গর্বের প্রতীকরূপে বিশ্বের অঙ্গনে প্রতিভাত।  চিত্রশালা  তথ্যসূত্র   বহিঃসংযোগ          Victoria Memorial: Pride of Kolkata. Rediff News.  বিষয়শ্রেণী:কলকাতার দর্শনীয় স্থান বিষয়শ্রেণী:কলকাতার ইতিহাস বিষয়শ্রেণী:কলকাতার জাদুঘর বিষয়শ্রেণী:১৯২১-এ ভারতে প্রতিষ্ঠিত বিষয়শ্রেণী:১৯২১-এ প্রতিষ্ঠিত জাদুঘর বিষয়শ্রেণী:ভারতের বাগান বিষয়শ্রেণী:কলকাতার স্মৃতিস্তম্ভ ও স্মারক বিষয়শ্রেণী:ভারতের জাতীয় জাদুঘর বিষয়শ্রেণী:২০শ শতাব্দীতে ভারতের স্থাপত্য বিষয়শ্রেণী:কলকাতার শিল্পকলা জাদুঘর ও গ্যালারি
জাহিদ মালেক স্বপন (জন্ম: ১১ এপ্রিল ১৯৫৯) হলেন একজন বাংলাদেশি ব্যবসায়ী, রাজনীতিবিদ ও সংসদ সদস্য, যিনি বাংলাদেশ আওয়ামী লীগের রাজনীতির সাথে জড়িত। তিনি মানিকগঞ্জ-৩ থেকে তিনবারের নির্বাচিত সংসদ সদস্য। এবং ২০১৪ সালে গঠিত তৃতীয় হাসিনা মন্ত্রিসভার স্বাস্থ্য ও পরিবার কল্যাণ মন্ত্রণালয়ের দায়িত্বপ্রাপ্ত প্রতিমন্ত্রী। ২০১৯ সালে চতুর্থ হাসিনা মন্ত্রিসভার স্বাস্থ্য ও পরিবার কল্যাণ মন্ত্রণালয়ের পূর্ণমন্ত্রীর দায়িত্ব পালন করেন।   প্রাথমিক জীবন  জনাব জাহিদ মালেক ২০০৮ সালে অনুষ্ঠিত নবম জাতীয় সংসদ নির্বাচনে (সংসদীয় আসন) মানিকগঞ্জ-৩ থেকে বাংলাদেশ আওয়ামী লীগের প্রার্থী হিসাবে জাতীয় সংসদ সদস্য নির্বাচিত হন। এসময় তিনি সংসদীয় স্থায়ী কমিটির সদস্য হিসাবে পররাষ্ট্র ও শিল্প মন্ত্রণালয় সংক্রামত্ম স্থায়ী কমিটিতে গুরত্বপূর্ণ দায়িতব পালন করেন। এছাড়া ২০১৪ সালে অনুষ্ঠিত দশম জাতীয় সংসদ নির্বাচনেও তিনি একই আসন থেকে সংসদ সদস্য নির্বাচিত হন। ১২ জানুয়ারি ২০১৪ তারিখে গণপ্রজাতন্ত্রী বাংলাদেশ সরকারের স্বাস্থ্য ও পরিবার কল্যাণ মন্ত্রণালয়ের প্রতিমন্ত্রী হিসেবে তিনি শপথ গ্রহণ করেন।  জনাব জাহিদ মালেক ৩০ ডিসেম্বর ২০১৮ সালে অনুষ্ঠিত একাদশ জাতীয় সংসদ নির্বাচনে সংসদীয় আসন  মানিকগঞ্জ-৩ থেকে বিপুল ভোটে টানা তৃতীয়বারের মতো নির্বাচিত হন। গত ০৭ জানুয়ারি ২০১৯ তারিখে বর্তমান সরকারের স্বাস্থ্য ও পরিবার কল্যাণ মন্ত্রণালয়ের মন্ত্রী হিসেবে তিনি শপথ গ্রহণ করেন। জনাব জাহিদ মালেক ঢাকা বিশ্ববিদ্যালয় থেকে ইংরেজি ভাষা ও সাহিত্য বিষয়ে সম্মানসহ স্নাতক ও স্নাতকোত্তর ডিগ্রী অর্জন করেন।   কর্মজীবন  জাহিদ মালেক স্বপন ১৯৮৪ থেকে ২০১৪ সাল পর্যন্ত বাংলাদেশ থাই এ্যালুমিনিয়াম লিঃ, সানলাইফ ইন্স্যুরেন্স কোম্পানী লিঃ, বিডি থাইফুড এন্ড বেভারেজ লিঃ, রাহাত রিয়েল এস্টেট এন্ড কন্সট্রাকশন লিঃ, বিডি সানলাইফ ব্রোকারেজ হাউজ লিঃ এর চেয়ারম্যান ছিলেন। তিনি ২০০১ সালে প্রথম বারের মত মানিকগঞ্জ-৩ আসন থেকে জাতীয় সংসদ নির্বাচনে অংশগ্রহণ করেন কিন্তু পরাজিত হন। ২০০৮ সালের সাধারণ নির্বাচনে তিনি আওয়ামী লীগের মনোনয়ন নিয়ে পুরায় অংশগ্রহণ করেন এবং সংসদ সদস্য নির্বাচিত হন। ২০১৪ সালের সাধারণ নির্বাচনে তিনি বিনা প্রতিদ্বন্দ্বিতায় নির্বাচিত হন। ২০১৪ সালের ১২ জানুয়ারি থেকে জাহিদ মালেক বাংলাদেশ সরকারের স্বাস্থ্য ও পরিবার কল্যাণ মন্ত্রণালয়ের প্রতিমন্ত্রীর দায়িত্ব পান এবং ২০১৯ সালের ৭ জানুয়ারি পর্যন্ত দায়িত্ব পালন করেন। ২০১৮ সালের ৩০ ডিসেম্বর অনুষ্ঠিত একাদশ জাতীয়  সংসদ নির্বাচনে তিনি আবারও সংসদ সদস্য নির্বাচিত হন এবং ২০১৯ সালে শেখ হাসিনার নেতৃত্বে আওয়ামী লীগ পুনরায় সরকার গঠন করলে তিনি স্বাস্থ্য ও পরিবার কল্যাণ মন্ত্রণালয়ের পূর্ণমন্ত্রীর দায়িত্ব পান।   ব্যক্তিগত জীবন  জাহিদ মালেকের স্ত্রীর নাম শাবানা মালেক। এই দম্পতির এক ছেলে ও দুই মেয়ে রয়েছে।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৫৯-এ জন্ম বিষয়শ্রেণী:মানিকগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাস্থ্য ও পরিবার কল্যাণ মন্ত্রী বিষয়শ্রেণী:বাংলাদেশের স্বাস্থ্য ও পরিবার কল্যাণ প্রতিমন্ত্রী বিষয়শ্রেণী:শেখ হাসিনার চতুর্থ মন্ত্রিসভার সদস্য বিষয়শ্রেণী:শেখ হাসিনার তৃতীয় মন্ত্রিসভার সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:মানিকগঞ্জ জেলার ব্যক্তি বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
২০২৪ নোবেল শান্তি পুরস্কার একটি আন্তর্জাতিক শান্তি পুরস্কার, যা আলফ্রেদ নোবেলের ইচ্ছানুসারে প্রতিষ্ঠিত হয়েছে। এটি ১১ অক্টোবর ২০২৪-এ নরওয়ের অসলোতে নরওয়েজীয় নোবেল কমিটি জাপানের নিহন হিদানকিঔ সংগঠনটি কে ২০২৪ সালের শান্তি তে নোবেল প্রাপ্ত বলে ঘোষণা করা হয় এবং ১০ ডিসেম্বর ২০২৪-এ প্রদান করা হবে।  প্রার্থী  যদিও মনোনয়ন কঠোরভাবে গোপন রাখা হয়, তবে কিছু নরওয়েজীয় সংসদ সদস্য এবং অন্যান্য শিক্ষাবিদ তাদের পছন্দের প্রার্থীদের নাম প্রকাশ্যে ঘোষণা করার অধিকার পান, শুধুমাত্র মনোনীত ব্যক্তি ও মনোনয়নকারীর প্রচারের উদ্দেশ্যে।  যোগ্য প্রস্তাবকারী  নোবেল ফাউন্ডেশনের বিধি অনুযায়ী, মনোনয়ন তখনই বৈধ হিসেবে গণ্য হবে, যদি তা নিম্নলিখিত শ্রেণিভুক্ত কোনো ব্যক্তি বা ব্যক্তিবর্গের দ্বারা জমা দেওয়া হয়:Nomination and selection of Nobel Peace Prize laureates nobelprize.org   তথ্যসূত্র    বহিঃসংযোগ   নোবেল শান্তি পুরস্কারের অফিশিয়াল ওয়েবসাইট  বিষয়শ্রেণী:নোবেল শান্তি পুরস্কার বিষয়শ্রেণী:আন্তর্জাতিক পুরস্কার
হোসে মার্তিন কাসেরেস সিলভা (, ; জন্ম: ৭ এপ্রিল ১৯৮৭; মার্তিন কাসেরেস নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে মার্কিন ক্লাব এলএ গ্যালাক্সি এবং উরুগুয়ে জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা বাম পার্শ্বীয় রক্ষণভাগের খেলোয়াড় হিসেবে খেলেন।  ২০০৬ সালে, কাসেরেস উরুগুয়ে অনূর্ধ্ব-২০ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় এক বছর যাবত উরুগুয়ের বয়সভিত্তিক দলের হয়ে খেলার পর, তিনি ২০০৭ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ১১৬ ম্যাচে ৪টি গোল করেছেন।  প্রারম্ভিক জীবন হোসে মার্তিন কাসেরেস সিলভা ১৯৮৭ সালের ৭ই এপ্রিল তারিখে উরুগুয়ের মোন্তেভিদেওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কাসেরেস কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত উরুগুয়ের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল উরুগুয়ে  ২০০৭  ১  ০ ২০০৮  ৯  ০ ২০০৯  ৮  ০ ২০১০  ৬  ০ ২০১১  ১৪  ১ ২০১২  ৬  ০ ২০১৩  ১১  ০ ২০১৪  ৮  ০ ২০১৫  ৬  ২  ২০১৭  ৬  ১ ২০১৮  ১১  ০ ২০১৯  ১২  ০ ২০২০  ৪  ০ ২০২১  ৮  ০ ২০২২  ৬  ০ সর্বমোট  ১১৬  ৪  তথ্যসূত্র  বহিঃসংযোগ           বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:উরুগুয়েয়ীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:উরুগুয়ের আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:২০১১ কোপা আমেরিকার খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:উরুগুয়েয়ীয় প্রথম বিভাগের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:ভিয়ারিয়াল ফুটবল ক্লাবের খেলোয়াড় বিষয়শ্রেণী:রেক্রেয়াতিভো উয়েলভার খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:লেভান্তে ইউনিয়ন দেপোর্তিভার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:এল্লাস ভেরোনা ফুটবল ক্লাবের খেলোয়াড় বিষয়শ্রেণী:লাৎসিয়ো স্পোর্টস ক্লাবের খেলোয়াড় বিষয়শ্রেণী:এসিএফ ফিওরেন্তিনার খেলোয়াড় বিষয়শ্রেণী:কাইয়ারি কালচোর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:সাউদাম্পটন ফুটবল ক্লাবের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:উরুগুয়ের অনূর্ধ্ব-২০ আন্তর্জাতিক ফুটবলার বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:২০১৩ ফিফা কনফেডারেশন্স কাপের খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:ইতালিতে উরুগুয়েয়ীয় প্রবাসী ক্রীড়াবিদ বিষয়শ্রেণী:ইংল্যান্ডে উরুগুয়েয়ীয় প্রবাসী ক্রীড়াবিদ বিষয়শ্রেণী:এলএ গ্যালাক্সির ফুটবলার বিষয়শ্রেণী:ক্লাব লিবের্তাদের ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ফুটবল ফুলব্যাক বিষয়শ্রেণী:ইতালিতে প্রবাসী ফুটবলার
জন ডেভিড জ্যাক বন্ড (; জন্ম: ৬ মে, ১৯৩২ - মৃত্যু: ১১ জুলাই, ২০১৯) ল্যাঙ্কাশায়ারের কিয়ার্সলি এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ও আম্পায়ার ছিলেন। ১৯৫৫ থেকে ১৯৭২ সময়কালে প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার ক্রিকেট দলের পক্ষে খেলেছেন।"Lancashire players". CricketArchive. Retrieved 4 May, 2017. এছাড়াও, ১৯৭৪ সালে এক মৌসুমের জন্যে নটিংহ্যামশায়ারের প্রতিনিধিত্ব করেছেন।"Nottinghamshire players". CricketArchive. Retrieved 4 May, 2017.  দলে তিনি মূলতঃ ডানহাতি মাঝারিসারির ব্যাটসম্যান ছিলেন। পাশাপাশি ডানহাতে লেগ ব্রেক বোলিংয়েও পারদর্শিতা দেখিয়েছেন জ্যাক বন্ড।   খেলোয়াড়ী জীবন  ওয়াকডেন এলাকায় তার শৈশবকাল অতিবাহিত হয়। সেখানকার বোল্টন ক্রিকেট লিগে তিনি ওয়াকডেনের পক্ষে ক্রিকেট খেলতে শুরু করেন। ডানহাতি মাঝারিসারির ব্যাটসম্যান হিসেবে খেলতেন ও ১৯৫৫ সালে ল্যাঙ্কাশায়ারে যোগ দেন। শক্ত ব্যাটিং মেরুদণ্ডের অধিকারী দলে তাকে মাত্র কয়েক মৌসুম খেলতে হয়েছে। তাস্বত্ত্বেও ১৯৬২ সালে ৩৬-এর অধিক গড়ে ২,১২৫ রান তুলেন। কিন্তু, ১৯৬০-এর দশকের মাঝামাঝি সময়ে দ্বিতীয় একাদশের অধিনায়ক মনোনীত হলে প্রথম-শ্রেণীর ক্রিকেটে অনিয়মিত হয়ে পড়েন।  একদিনের খেলায় কাউন্টি খেলোয়াড়দের গড়পড়তা মানের তুলনায় খেলা জয়ী ক্রীড়াশৈলী প্রদর্শনে দারুণভাবে সক্ষমতা দেখান। একদিনের খেলার অবিচ্ছেদ্য অংশ হিসেবে স্পিন বোলারদের ব্যবহারে অন্যতম পথিকৃতের ভূমিকায় অবতীর্ণ হন। তার নেতৃত্বে ল্যাঙ্কাশায়ার ১৯৬৯ ও ১৯৭০ সালের সানডে ক্রিকেট লিগের প্রথম দুই মৌসুমে শিরোপা জয় করে। তৎকালীন জিলেট কাপ প্রিমিয়ার ওয়ান-ডে ট্রফি ১৯৭০ থেকে ১৯৭২ সাল পর্যন্ত ধারাবাহিকভাবে তিনবার শিরোপা তুলে নেয়। এ অর্জনটি অন্য কেউ পায়নি। বন্ডের অধিনায়কত্বে কাউন্টি চ্যাম্পিয়নশীপে অধিকতর শক্তিশালী হয়ে উঠলেও প্রথম-শ্রেণীর খেলায় একই সফলতা লাভ করতে পারেনি।   অবসর  ১৯৭১ সালে কাউন্টি চ্যাম্পিয়নশীপে তার সুন্দর অধিনায়কত্বের স্বীকৃতিস্বরূপ উইজডেন কর্তৃক বর্ষসেরা ক্রিকেটার মনোনীত হন।Full List on Cricinfo, Retrieved 4 May, 2017. আসিফ ইকবালের দূর্দান্ত ক্যাচ তালুবন্দী করে ব্যাপক সাড়া জাগান যা ঐ বছরের জিলেট কাপের চূড়ান্ত খেলার মোড় ঘুরিয়ে দেয়। ১৯৭২ মৌসুমের পর ল্যাঙ্কাশায়ার থেকে অবসর নেন। এরপর খেলোয়াড়-ম্যানেজারের ভূমিকায় প্রথম-শ্রেণীর ক্রিকেটে যুক্ত থাকলেও ১৯৭৪ সালের এক মৌসুম নটিংহ্যামশায়ারের প্রতিনিধিত্ব করেন।  ১৯৭০-এর দশকের মাঝামাঝি সময়ে আইল অব ম্যানে স্থানান্তরিত হন। কিং উইলিয়ামস কলেজে প্রধান কোচ ও ক্রিকেট পেশাদার হিসেবে নিযুক্ত হন। এছাড়াও চমৎকার টেবিল টেনিস খেলোয়াড় ছিলেন তিনি। কেডব্লিউসি দলের নেতৃত্ব দিয়ে ম্যানক্স লিগে শীর্ষস্থানে নিয়ে যান ও আইল্যান্ড চ্যাম্পিয়নশীপের শিরোপা জয় করেন। ১৯৮০-এর দশকে ল্যাঙ্কাশায়ারের ম্যানেজারের দায়িত্বে থাকাকালে ওল্ড ট্রাফোর্ডে অবস্থান করেন তিনি।   তথ্যসূত্র    আরও দেখুন   শেন বন্ড  ম্যালকম মার্শাল  উইজডেন বর্ষসেরা ক্রিকেটার  আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা   বহিঃসংযোগ   বিষয়শ্রেণী:১৯৩২-এ জন্ম বিষয়শ্রেণী:২০১৯-এ মৃত্যু বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ড ক্রিকেট দল নির্বাচক বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:কিয়ার্সলির ব্যক্তি বিষয়শ্রেণী:নটিংহ্যামশায়ারের ক্রিকেটার বিষয়শ্রেণী:নটিংহ্যামশায়ার ক্রিকেট অধিনায়ক বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:ল্যাঙ্কাশায়ারের ক্রিকেটার বিষয়শ্রেণী:ল্যাঙ্কাশায়ার ক্রিকেট অধিনায়ক বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
কাহালু রেলওয়ে স্টেশন বাংলাদেশের রাজশাহী বিভাগের বগুড়া জেলার একটি রেলওয়ে স্টেশন।  অবস্থান কাহালু রেলওয়ে স্টেশন সান্তাহার-কাউনিয়া লাইনের  সান্তাহার-বগুড়া অংশে অবস্থিত।  ইতিহাস ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে   ফুলছড়ি (তিস্তামুখ) পর্যন্ত   ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । এ সময় কাহালু রেলওয়ে স্টেশন তৈরি করা হয়।  বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়।  পরিষেবা কাহালু রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: লালমনি এক্সপ্রেস রংপুর এক্সপ্রেস করতোয়া এক্সপ্রেস দোলনচাঁপা এক্সপ্রেস উত্তরবঙ্গ মেইল বগুড়া এক্সপ্রেস পদ্মরাগ মেইল ও লোকাল ট্রেন।  তথ্যসূত্র  বিষয়শ্রেণী:বগুড়া জেলার রেলওয়ে স্টেশন